నక్కా ఆనంద్ బాబు తన వాంగ్మూలంలో పూర్తి వివరాలు చెప్పలేదు: నర్సీపట్నం సీఐ | ap7am
19-10-2021 Tue 15:01
గుంటూరు వచ్చిన నర్సీపట్నం పోలీసులు
నక్కా ఆనంద్ బాబు నివాసం వద్ద హైడ్రామా
గంజాయి వ్యవహారంలో వాంగ్మూలం నమోదు
ఆధారాలు ఏమీ లేవన్న నక్కా ఆనంద్ బాబు
నోటీసులు తీసుకోవాలన్న పోలీసులు
గంజాయి దందాపై ప్రెస్ మీట్ లో తీవ్ర వ్యాఖ్యలు చేసిన టీడీపీ నేత నక్కా ఆనంద్ బాబు నుంచి పోలీసులు ఎట్టకేలకు వాంగ్మూలం నమోదు చేశారు. అయితే, ఆయన వాంగ్మూలంలో పూర్తి వివరాలు వెల్లడించలేదని నర్సీపట్నం సీఐ శ్రీనివాసరావు ఆరోపించారు.
నల్గొండ జిల్లా పోలీసులు నర్సీపట్నంలో కాల్పులు జరిపారని, అదే రోజున స్మగ్లింగ్ వెనుక నేతల హస్తం ఉందని ఆనంద్ బాబు చెప్పారని సీఐ వివరించారు. అందుకే ఆధారాలు ఇవ్వాలని అడిగామని తెలిపారు. ప్రస్తుతం వాంగ్మూలం నమోదు చేశామని, కానీ ఆధారాలు ఏమీ లేవని ఆనంద్ బాబు అంటున్నారని సీఐ శ్రీనివాసరావు అసంతృప్తి వ్యక్తం చేశారు. 91 సీఆర్పీసీ కింద నోటీసులు ఇస్తామంటే తీసుకోలేదని వెల్లడించారు. వాంగ్మూలంలో చెప్పిన అంశాలు సమగ్రంగా లేనందునే నోటీసులు ఇస్తున్నామని సీఐ అన్నారు.
కాగా, పోలీసులు తనకు బలవంతంగా నోటీసులు ఇచ్చేందుకు ప్రయత్నిస్తుండడంపై నక్కా ఆనంద్ బాబు మెలిక పెట్టారు. తాను ఇచ్చిన వాంగ్మూలాన్ని తిరిగి ఇస్తేనే నోటీసులు తీసుకుంటానని స్పష్టం చేశారు. నోటీసులు తీసుకోకపోతే గోడకు అంటించి వెళతామని పోలీసులు అంటున్నారు. దాంతో ఆయన ఇంటి వద్ద హైడ్రామా నెలకొంది.
nakka anand baabu tana vaangmoolamlo puurti vivaraalu cheppaledu: narseepatnam ci | ap7am
19-10-2021 Tue 15:01
gunturu vachina narseepatnam poliisulu
nakka anand baabu nivasam vadda hydrama
ganjai vyavahaaramlo vaangmuulam namodu
aadhaaraalu emi levanna nakka anand baabu
notisulu teesukovalanna poliisulu
ganjai dandaapai press meat loo teevra vyaakhyalu chesina tdp netha nakka anand baabu nunchi poliisulu ettakelaku vaangmuulam namodu chesaru. ayithe, aayana vaangmoolamlo puurti vivaraalu velladinchaledani narseepatnam ci srinivasarao aaropinchaaru.
nalgonda jilla poliisulu narseepatnamlo kaalpulu jaripaarani, adhe rojuna smugling venuka nethala hastam undani anand baabu cheppaarani ci vivarinchaaru. anduke aadhaaraalu ivvaalani adigamani telipaaru. prastutam vaangmuulam namodu chesamani, cony aadhaaraalu emi levani anand baabu antunnaarani ci srinivasarao asantrupti vyaktam chesaru. 91 crpc kinda notisulu istamante teesukoledani velladinchaaru. vaangmoolamlo cheppina amsaalu samagramgaa lenandune notisulu istunnamani ci annaru.
kaga, poliisulu tanaku balavantamgaa notisulu ichenduku prayatnistundadampai nakka anand baabu melika pettaaru. taanu ichina vaangmuulaanni tirigi istene notisulu teesukuntaanani spashtam chesaru. notisulu teesukokapothe godaku antinchi velataamani poliisulu antunnaru. daamto aayana inti vadda hydrama nelakondi.